《山中怀龙山诸兄弟》
明代·宋登春

鲁多君子儒，赵有慷慨士。结缨蹈仁义，提剑死知己。

雕龙岂足蹈，刻鹄终见鄙。缅怀子怅而，静言吾老矣。

□栖惬素心，谷汲劳孺子。僶俛慕前修，耳顺方知耻。

作者简介：真定府新河人，字应元，号海翁，晚号鹅池生。少能诗，善画。嗜酒慕侠，能骑射。年三十，以妻子儿女五人皆死，弃家远游。晚居江陵，知府徐学谟甚敬礼之。后游石首受辱，遂披发为头陀，不知所终。一说于万历十七年离徐学谟家，泛舟钱塘，投江死。有《鹅池集》、《燕石集》。